el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el el el el el el el el az nl war es en en el en el el el el el el el el el el el el el en el en el en el en el en el en el en el en el en el en el en el en el en el en el en el el el el el en el el el el el en el en
Φτωχό σε θέαμα και φάσεις ήταν το πρώτο ημίχρονο της Τούμπας, με τον ΠΑΟΚ να έχει φλύαρη υπεροχή δίχως ωστόσο να καταφέρει να δημιουργήσει αξιόλογες ευκαιρίες προς την εστία του Ζίφκοβιτς, με εξαίρεση την διπλή ευκαιρία των Ροντρίγκες και Κουλούρη μέσα σε διάστημα μικρότερο του ενός λεπτού.
Επιθετικά πάντως οι Ξανθιώτες δεν απείλησαν καθόλου την εστία του Γλύκου, με εξαίρεση ένα σουτ του Γιουνές που δεν είχε ιδιαίτερη τύχη, ρίχνοντας όλο το βάρος τους στην άμυνα.
Παρόλα αυτά ο Δικέφαλος, είχε μία κλασσική ευκαιρία, με τον Κουλούρη στο 9’ να αστοχεί από θέση τετ α τετ με τον Ζίφκοβιτς να σώζει την εστία της ομάδας του.
Οι φάσεις του αγώνα
Ο Δημήτρης Πέλκας με την έναρξη του δευτέρου ημιχρόνου πήρε θέση στο γήπεδο, με τον Ντιέγκο Μπίσεσβαρ να μένει στα αποδυτήρια. Ο Ελληνας άσος λίγο μετά την είσοδό του ήταν αυτός που με προσωπική του ενέργεια μπήκε στην περιοχή της Ξάνθης, «έσπασε» την μπάλα στον Κάμπος, όμως το πλασέ του τελευταίου πέρασε ελάχιστα εκατοστά εκτός εστίας, προς απογοήτευση του Ιβιτς και των υπολοίπων συμπαικτών του.
Ο Σέρβος τεχνικός θέλοντας να αλλάξει πράγματα στο παιχνίδι της ομάδας του, έκανε νωρίς και την δεύτερη αλλαγή του με τον Κλάου να περνάει στο γήπεδο στο 58’ αντί του Κουλούρη.
Στο 60’ η Ξάνθη είχε και αυτή τη δική της κλασσική ευκαιρία για να ανοίξει το σκορ, με τον Τσίμιροτ να κάνει ένα αβίαστο λάθος, τον Καμαρά να του κλέβει τη μπάλα να την προωθεί στον Λάζιτς με τον τελευταίο να βρίσκει τον Νιέτο στο σημείο του πέναλτι, όμως το πλασέ του πέρασε μόλις άουτ, προς ανακούφιση του Γλύκου.
Με το παιχνίδι να ακροβατεί σε τεντωμένο σκοινί, ήταν λογικό και επόμενο να επέλθει και εκνευρισμός στο παιχνίδι, χωρίς ωστόσο να ξεφύγει η κατάσταση. Στο 69’ η Ξάνθη έμεινε με δέκα παίκτες με τον Λάζιτς να αντικρίζει την δεύτερη κίτρινη κάρτα του Βάτσιου, για μαρκάρισμα στον Τζαβέλλα.
O ΠΑΟΚ άργησε να εκμεταλλευτεί την αριθμητική υπεροχή που απέκτησε στο παιχνίδι, καθώς μέχρι και το 80′ η Ξάνθη δεν ένιωσε την απειλή του Δικεφάλου στα καρέ της. Κάπου εκεί ο Ιβιτς πέρασε στο παιχνίδι και τον Τιάμ, θέλοντας να “γεμίσει” την επιθετική του γραμμή.
Απίστευτη διπλή ευκαιρία του Ροντρίγκες
Η φάση που έψαχνε ο ΠΑΟΚ ήρθε στο 83′ με τον Κλάους από θέση πλάγια μέσα στην περιοχή να γυρίζει την μπάλα στο σημείο του πέναλτι, εκεί όπου βρέθηκε μόνος του ο Ροντρίγκες, όμως ο Αφρικανός μιμήθηκε τον Κάμπος και δεν μπόρεσε να στείλει την μπάλα στα δίχτυα του Ζίφκοβιτς, σε μία φάση που και ο ίδιος ο Ροντρίγκες με χαρακτηριστικές του κινήσεις έδειξε να μην πιστεύει πως έχασε την ευκαιρία αυτή.
Κι όμως η… μοίρα έπαιξε κι άλλο παιχνίδι στον Αφρικανό που στο τέταρτο λεπτό των καθυστερήσεων δεν μπόρεσε να στείλει τη μπάλα στα δίχτυα, αφού αστόχησε σε διπλή ευκαιρία, με τον Ζίφκοβιτς να είναι εξουδετερωμένος, έπειτα από την προσωρινή απόκρουση που είχε κάνει στο πλασέ του Τιάμ.
Το 0-0 δεν άλλαξε μέχρι το τέλος με τον ΠΑΟΚ να γνωρίζει την πρώτη του απώλεια βαθμών, ενώ αυτός ήταν ο πρώτος φετινός βαθμός που πήραν οι Ακρίτες στο πρωτάθλημα.
ΠΑΟΚ (Βλάνταν Ιβιτς): Γλύκος, Μάτος, Λέοβατς, Κρέσπο, Τζαβέλλας, Κάνιας, Τσίμιροτ (80′ Τιάμ), Μπίσεσβαρ (46’ Πέλκας), Ροντρίγκες, Κάμπος, Κουλούρης (58′ Κλάους).
ΞΑΝΘΗ (Ραζβάν Λουτσέσκου): Ζίφκοβιτς, Ουάλας (81′ Ορφανίδης), Φλίσκας, Λισγάρας, Χατζητερζόγλου, Καμαρά, Λούκας, Νιέτο (93′ Ράνος), Λάζιτς, Σολτάνι, Γιουνές (63’ Βασιλακάκης).